Ir-Regolament tal-Kummissjoni (KE) Nru 872/1999
tas-27 ta' April 1999
li jissupplementa l-Anness mar-Regolament (KE) Nru 2400/96 dwar id-dħul ta' ċerti ismijiet fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" pprovdut bir-Regolament tal-Kunsill (KEE) Nru 2081/92 dwar il-protezzjoni ta' l-indikazzjonijiet ġeografiċi u l-ismijiet ta' oriġini għall-prodotti u l-oġġetti ta' l-ikel agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet ġeografiċi u l-ismijiet ta' l-oriġini għall-prodotti u l-oġġetti ta' l-ikel agrikoli [1], kif l-aħħar emendat bir-Regolament (KE) Nru 1068/97 [2], u b'mod partikolari l-Artikolu 6(3) u (4) tiegħu,
(1) Billi, skond l-Artikolu 5 tar-Regolament (KEE) Nru 2081/92, ir-Renju Unit bagħat lill-Kumissjoni applikazzjoni għar-reġistrazzjoni ta' isem bħala isem ta' l-oriġini;
(2) Billi, skond l-Artikolu 6(1) ta' dan ir-Regolament, instab illi l-applikazzjoni tilħaq il-ħtiġiet kollha stabbiliti fih u b'mod partikolari li kien fiha t-tagħrif kollu meħtieġ skond l-Artikolu 4 tiegħu;
(3) Billi l-Kummissjoni ma rċeviet l-ebda dikjarazzjoni ta' oġġezzjoni skond l-Artikolu 7 ta' dan ir-Regolament f'dak li għandu x'jaqsam ma' l-isem fl-Anness I ma' hawn wara l-pubblikazzjoni tiegħu fil-Ġurnal Uffiċjali tal-Komunitajiet Ewropej [3];
(4) Billi, rigward id-demarkazzjoni ta' żona ġeografika pprovduta fl-Artikolu 4(2)(ċ) tar-Regolament (KEE) Nru 2081/92, l-Istat Membru ddikjara illi d-demarkazzjoni ta' l-erja fl-ispeċifikazzjonijiet trid tikkorrespondi eżattament ma' dik indikata fil-mappa ġeografika mogħtija; billi, filwaqt illi d-demarkazzjoni tat-toroq hija korretta, hemm il-ħtieġa illi tiġi miżjuda l-kontea ta' Somerset sabiex id-demarkazzjoni taqbel eżatt mal-mappa ġeografika; billi hemm il-ħtieġa illi dan it-tagħrif ikun speċifikat b'mod xieraq u għar-raġuni taċ-ċarezza; billi hija inkluża fil-punti prinċipali ta' l-ispeċifikazzjonijiet;
(5) Billi l-isem għandu għalhekk jiddaħħal fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" u minn issa 'l quddiem ikun protett fil-Komunità kollha bħala isem ta' l-oriġini protett;
(6) Billi l-Anness ma' dan ir-Regolament jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 378/1999 [5],
ADOTTAT DAN IR-REGOLAMENT:
L- Artikolu 1
L-isem fl-Anness I ma' hawn huwa miżjud fl-Anness mar-Regolament (KE) Nru 2400/96 u mdaħħal bħala indikazzjoni ġeografika protetta (IĠP) fir-"Registru ta' l-ismijiet ta' l-oriġini protetti u ta' l-indikazzjonijiet ġeografiċi protetti" pprovdut bl-Artikolu 6(3) tar-Regolament (KEE) Nru 2081/92.
Il-punti prinċipali ta' l-ispeċifikazzjonijiet huma ddikjarati fl-Anness II. Dan it-tagħrif jieħu l-post ta' dak ippubblikat fil-paġna 31 tas-serje C 265 tal-Ġurnal Uffiċjali tal-Komunitajiet Ewropej tat-22 ta' Awissu 1998.
L- Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' April 1999.